Pravilnik o diplomskem delu AMEU – Akademije za ples - ČISTOPIS, uradno prečiščeno besedilo, z dne  26.01.2023 vsebuje:

· Pravilnik o diplomskem delu – Akademije za ples (sprejet na 8. seji Senata AMEU-AP dne 8. 3. 2019)

· Spremembe in dopolnitve Pravilnika o diplomskem delu AMEU – Akademije za ples (Priloga št. 1) (sprejete na Senatu AMEU – AP na 8. seji dne 26.01.2023.

· Spremembe in dopolnitve Pravilnika o diplomskem delu AMEU – Akademije za ples (Priloga št. 1) (sprejete na Senatu AMEU – AP na 2. seji dne 25.05.2026.

ČISTOPIS P R A V I L N I KA
O DIPLOMSKEM DELU

SPLOŠNE DOLOČBE

1. člen

Ta pravilnik podrobneje določa pogoje in postopek prijave dispozicije, izdelavo in oddajo ter zagovor diplomskega dela za študijske programe 1. bolonjske stopnje, ki jih izvaja AMEU – AP.
Za pridobitev diplome o končanem študiju in s tem pridobitev dodiplomske izobrazbe prve stopnje mora študent poleg predpisanih študijskih obveznosti izdelati in uspešno zagovarjati diplomsko delo.
2. člen

V tem pravilniku uporabljeni izrazi, zapisani v moški obliki, so uporabljeni kot nevtralni za moške in ženske.

3. člen

Diplomsko delo je skupni izraz za zaključno študijsko obveznost študenta na dodiplomskem študijskem programu. Cilj je usposobiti študente za raziskovanje in razvoj določenega interesnega področja, znotraj katerega bodo lahko širili svoja znanja pridobljena med študijem skozi neodvisno individualno raziskovanje, dogovorjeno z mentorjem. Cilj dela na projektu je priprava za samostojno delo v poklicu in/ali nadaljevanje izobraževanja na podiplomskem študiju. 

Študentje bodo spoznali pomembnost samostojnega raziskovanja in njegove finalne prezentacije; ugotavljanje ciljev in izbire ustrezajočih metod; samostojno planiranje, razvoj in kompletiranje kompleksnega projekta ter bodo sposobni narediti kritično samoevalvacijo. 
Za pridobitev strokovnega naslova diplomirani plesalec, koreograf mora študent izpolniti naslednje pogoje glede na izbrano sme: 
1. Smer Sodobni ples, Jazz, Urbani plesi, Tekmovalni plesi in Družabni plesi 
Ob zaključku študija študent pripravi in izvede plesno-umetniški projekt (v nadaljevanju: diplomska predstava) ter izdela pisni del diplomskega dela. Diplomska predstava in pisni del tvorita enotno, vsebinsko in konceptualno koherentno celoto, ki jo študent javno zagovarja.
Diplomsko predstavo študent realizira v skladu s pravilnikom o diplomskem delu:
· študent lahko izvede solo uprizoritev, v kateri se hkrati predstavi tako v vlogi plesalca kot koreografa,
· študent lahko izvede skupinsko uprizoritev (duet, trio, kvartet, …), v kateri se predstavi tako v vlogi plesalca kot koreografa,  
· študent lahko sodeluje v različnih skupinah, v kateri se enkrat predstavi kot koreograf, drugič kot plesalec,
· študent v diplomsko uprizoritev vključuje plesalce 3. letnika Akademije za ples, vseh smeri,
· študent lahko v svoji uprizoritvi sodeluje tudi s študenti 2. letnika Akademije za ples, s plesalci drugih plesnih smeri Akademije za ples samo ob privolitvi mentorja,
· študent lahko sodeluje z zunanjimi sodelavci, ki vsebinsko, vizualno ali glasbeno bogatijo uprizoritev samo ob privolitvi mentorja in vodstva Akademije za ples (kostumograf, scenograf, oblikovalec svetlobe, video, glasba, avtor besedila). 

· študent lahko predstavi svojo diplomsko uprizoritev zunaj prostora Akademije za ples ob predhodni najavi in privolitvi vodstva Akademije za ples.
Študent skupaj z mentorjem izbere temo uprizoritve, opredeli obseg sodelujočih, oceni zahtevnost izvedbe in predstavi načrt dela od priprave do končne uprizoritve.
Diplomska uprizoritev naj bo v dolžini 20 minut.
Študentom se omogoči prostor za vaje za določen čas ob predpisanih urah. V nasprotnem primeru bodo študentje morali za organizacijo prostora poskrbeti sami. Če študent teh terminov ne izkoristi oziroma potrebuje dodatne termine izven predpisanega razporeda, si mora prostor za vaje zagotoviti sam.
Študent lahko v posebnih okoliščinah  zaprosi za izvedbo diplomskega dela v naslednji obliki: 
· Ustno predavanje z audio-vizualno podporo (posnetek avtorskega dela), kot spremljevalni del pisnega dokumenta diplomske naloge.
· V (izključno) pisni obliki pisnega elaborata v obsegu najmanj 45–50 strani. Temo oziroma problematiko študent določi v sodelovanju z mentorjem. Delo mora imeti raziskovalni značaj ter temeljiti na ustrezni metodologiji, z analizo relevantnih pisnih in drugih strokovnih virov. Iz dela morata biti jasno razvidna študentova samostojna obravnava tematike ter kritična refleksija pri analizi, interpretaciji in sintezi zbranih podatkov.
Posebne okoliščine veljajo za študente, ki so na področju sodobnega plesa in uprizoritvenih dejavnosti priznani in uveljavljeni avtorji, ki z verodostojnimi referencami izkazujejo strokovnost in poznavanje področja. Študent prošnjo naslovi na vodstvo Akademije za ples, ki na podlagi predloženih umetniških dosežkov študenta, prošnjo sprejme, zavrne ali pa zahteva dodatno utemeljitev in dopolnitev.
2. Smer Balet: 
Projekt se realizira v mešani – praktično/pisni obliki ali samo pisni obliki. Teme se izbirajo s področja/predmeta izbranega projekta v skladu z individualnim planom študenta in v dogovoru z mentorjem. Obe obliki projekta predpostavljajo akademsko prezentacijo spremljevalnega dokumenta z bibliografijo.

Praktična dela v dolžini 20 minut so lahko: 

· Poučevanje (izvedba plesnega pouka/delavnice),
· Praktična prezentacija raziskovanja (praktična prezentacija je lahko predstava/izvedba v dvorani, na odru ali pa v dogovorjenem alternativnem prostoru),
· Ustno predavanje s praktičnim prikazom ali audio-vizualno podporo. 
Praktični projekti zahtevajo tudi pisni dokument ki pojasnjuje raziskavo, in s katerim se definirajo cilji projekta in metodologija (najmanj 35 strani). 
Pisna oblika je oblika pisnega elaborata čigar temo/problem študent sam definira in sledi pravilom izdelave diplomske naloge (najmanj 45-50 strani).
4. člen

pisni del
Pisni del diplomskega dela je za vse smeri enak. Pisni del diplomskega dela študent pripravi pod vodstvom in smernicami mentorja in praviloma obsega 35-50 strani A4 formata (brez platnice, naslovnice, zahvale, izjave o avtorstvu, povzetka, kazal, literature ter strani s prilogami). Podrobnejša navodila glede oblike diplomskega dela so določena v Navodilih za izdelavo in urejanje strokovnih in znanstvenih besedil.

V diplomskem delu študent pokaže poznavanje in razumevanje teoretičnih konceptov, ki jih obsega študijski program; poznavanje izbranega raziskovalnega in strokovnega področja; če je relevantno, aplikacijo teoretičnih spoznanj v prakso obravnavane organizacije oz. področja, ki ga v delu obravnava; ustrezen pristop k obravnavanju določenega strokovnega področja ali k reševanju določenega strokovnega problema.

Diplomsko delo je pisni izdelek in mora biti rezultat samostojnega strokovnega in raziskovalnega dela študenta. Izjemoma pa je posamezno delo del večjega, kompleksnejšega projekta oziroma aplikativnega raziskovalnega dela, o čemer odloča Komisija za študijske zadeve (v nadaljevanju KŠZ) na posebej utemeljeno prošnjo študenta.
Diplomska predstava / pedagoška ura (smer balet) predstavlja izhodišče in temelj diplomskega dela. Ustvarjena mora biti pred izdelavo pisnega dela oziroma mora biti najmanj jasno konceptualno zasnovana, saj pisni del izhaja iz ustvarjalnega procesa, ki ga študent naknadno reflektira, analizira in teoretično utemelji.

Pisni del diplomske naloge predstavlja razširjeno in teoretično poglobljeno obravnavo umetniškega dela – diplomske predstave ali pedagoške ure na smeri balet. Ne gre za ponavljanje ali opisovanje vsebine predstave ali pedagoške ure, temveč za njeno osvetlitev z raziskovalnega, metodološkega in refleksivnega vidika, po enem izmed dveh enakovrednih modelov: umetniško-raziskovalnem ali empirično-raziskovalnem, kar omogoča poglobljeno razumevanje umetniškega ali pedagoškega procesa na smeri balet in njegovih rezultatov. Podrobnejša opredelitev obeh modelov je določena v Smernicah za mentorje in somentorje pri pripravi diplomskega dela.
Diplomsko delo je praviloma napisano v slovenščini, angleščini, hrvaščini, s soglasjem KŠZ pa tudi v drugem tujem jeziku. Delo mora imeti povzetek v jeziku dela, v angleškem in slovenskem jeziku, razen, če KŠZ odloči drugače. Ta povzetek mora biti vezan skupaj z besedilom diplomskega dela.
Če je diplomsko delo napisano v jeziku, ki ni slovenski, mora študent pripraviti tudi razširjen povzetek v slovenskem jeziku. Razširjeni povzetek mora omogočati celovit vpogled v vsebino diplomskega dela in vključevati najmanj predstavitev obravnavanega problema, namen in cilje dela, uporabljene metode, ključne rezultate ter ugotovitve. Obseg in tehnične zahteve razširjenega povzetka se določijo s predlogo za pripravo diplomskega dela.
5. člen

Na podlagi uspešnega zagovora diplomskega dela pridobi študent strokovni naslov v skladu z veljavnim Zakonom o strokovnih in znanstvenih nazivih.

MENTOR DIPLOMSKEGA DELA

6. člen

(pridobitev mentorja)

Študent predlaga naslov in vsebino diplomskega dela, ki si izbere izmed predlogov objavljenih v VIS-u (razdelek Gradiva - diplomiranje) na svojo pobudo ali na pobudo visokošolskega učitelja oziroma sodelavca AMEU - AP ali na pobudo podjetja ali druge organizacije.
Študent praviloma sam pridobi mentorja. Na pisno prošnjo mu mentorja določi KŠZ. Študent mora ob prijavi dispozicije predložiti soglasje predvidenega mentorja.

7. člen

(mentor)

Mentor diplomskega dela na dodiplomskem študijskem programu je habilitiran visokošolski učitelj s področja, ki ga obravnava dispozicija diplomskega dela.

V primeru, ko mentor ni član akademskega zbora AMEU - AP, se kandidatu lahko določi somentorja, ki je član akademskega zbora AMEU – AP.

Mentor ne more biti, kdor je s študentom v sorodstvu, ali z njim skupaj živi, ali je z njim povezan na kak drug način, ki bi lahko vodil do navzkrižja interesov. Določila za mentorja smiselno veljajo tudi za somentorja, če je potreben.

Mentor je dolžan poskrbeti za ustrezno raven kvalitete diplomskega dela. Mentor poda študentu mnenje o dispoziciji oziroma diplomskemu delu v 15 dneh. V primeru ponovnega pregleda poda študentu mnenje v 30 dneh.
V primeru da je imenovan somentor in/ali delovni somentor, mentor povezuje oba dela diplomskega dela.
Mentor in somentor sta dolžna upoštevati Smernice za študente – priprava na mentorski proces pri diplomskem delu in Smernice za mentorje in somentorje pri pripravi diplomskega dela ter študenta usmerjati pri povezovanju umetniške ali pedagoške (na smeri balet) prakse in teoretičnega raziskovanja. V primeru imenovanja obeh (mentorja in somentorja) je obvezno njuno sodelovanje in vsebinsko usklajevanje.
8. člen

(somentor, delovni somentor)

V primeru, da gre za interdisciplinarno temo ali diplomsko delo v dveh delih, se lahko imenuje študentu somentorja. Somentor pri izdelavi diplomskega dela je lahko oseba, ki ima naziv visokošolskega učitelja, visokošolskega sodelavca ali znanstvenega delavca in izvaja izobraževalni proces ali raziskuje na predmetnem oziroma strokovnem področju, ki ga obdeluje študent v okviru izbranega področja dispozicije diplomskega dela.

Študent, ki prijavlja dispozicijo, vezano na izbrano posebno področje ali določeno organizacijo, lahko ima strokovnjaka oz. strokovnega sodelavca – somentorja tudi iz tega posebnega področja ali organizacije. Odgovornost za sodelovanje s strokovnim sodelavcem iz organizacije prevzame študent.
V primeru, da somentor ni  izvoljen v naziv visokošolskega učitelja, visokošolskega sodelavca ali znanstvenega delavca, mora imeti najmanj izobrazbo, ki ustreza ravni izobrazbe pridobljeni na študijskih programih druge bolonjske stopnje.

Somentor mora podpisati Izjavo o mentorskem delu, s katero potrjuje, da:

· izpolnjuje izobrazbene pogoje,

· se je seznanil s Pravilnikom o diplomskem delu, protokoli in Smernicami za študente – priprava na mentorski proces,

· bo zagotavljal strokovno in kakovostno mentorsko podporo študentu.
Delovni somentor je strokovnjak s področja teme zaključnega dela, ki je zaposlen v zunanji organizaciji (podjetje, zavod ipd.), v okviru katere se pripravlja del raziskovalnega ali razvojnega dela, zajetega v zaključnem delu in ki ima najmanj izobrazbo, ki ustreza ravni izobrazbe pridobljeni na študijskih programih druge bolonjske stopnje. 

Delovno somentorstvo pri zaključnem delu mora biti izrecno utemeljeno in priloženo prijavni vlogi. 

Delovni somentor iz prejšnjega odstavka, ki nima habilitacije, sodeluje pri delu komisije za zagovor in oceno brez pravice glasovanja in ni naveden v zapisniku zagovora in oceni. Ime in priimek delovnega somentorja brez habilitacije, skupaj z njegovim strokovnim in znanstvenim nazivom, pa mora biti navedeno v samem zaključnem delu. 

Delovnega somentorja se praviloma ne vnaša neposredno v sistem COBISS.
POSTOPEK PRIJAVE DISPOZICIJE DIPLOMSKEGA DELA

9. 8.  člen

(prijava dispozicije diplomskega dela)

Študent prijavi diplomsko delo preko Visokošolskega informacijskega sistema (VIS), ko opravi vse predpisane obveznosti prvega in drugega letnika (120 ECTS) in mu do diplomiranja manjkajo največ štirje izpiti iz tretjega letnika.

Prijava dispozicije diplomskega dela je v elektronski obliki in obsega: 
a) soglasje mentorja in morebitnega somentorja oz. delovnega somentorja; 
b) dispozicijo diplomskega dela, ki obsega predvidoma do 8 strani formata A4 in vsebuje:.
1. Delovni naslov diplomske naloge
2. Aktivnosti, ki jih je potrebno izvesti za izdelavo diplomskega dela

3. Kratek uvod in opis raziskovalnega problema (do 3 strani)
4. Namen in cilji diplomskega dela
5. Raziskovalna vprašanja/raziskovalne hipoteze
6. Metodologija (raziskovalna metoda; opis predvidenih instrumentov, postopek zbiranja in obdelava podatkov, vzorec)
7. Predvideno vsebinsko strukturo diplomskega dela
8. Seznam predvidene literature in virov
10. člen
(naslov dispozicije)

Naslov je praviloma nov, aktualen in relevanten, načeloma kratek in jedrnat in mora enostavno in jasno ter nedvoumno odražati bistvo vsebine dela. Vsebovati mora ključne besede obravnavane tematike.

11. člen

(seznam predvidene literature in virov)

V zadnji točki dispozicije študent navede vire in literaturo. Dispozicija diplomskega dela mora vsebovati vsaj 20 enot znanstvene in strokovne literature in virov. Več kot četrtina virov mora biti tujih in več kot polovica mlajših od 10 let.

Dispozicija mora biti pripravljena v skladu s tem Pravilnikom in Navodili za izdelavo in urejanje strokovnih in znanstvenih besedil na Alma Mater.

12. člen

(pregled prijave dispozicije s strani KŠZ)

KŠZ ugotovi ustreznost dispozicije ali predlagana tema ni bila že obravnavana v drugih diplomskih delih in po obravnavi prijavljeno dispozicijo in mentorja sprejme, zavrne ali pa zahteva njuno dodatno utemeljitev in dopolnitev. Če KŠZ oceni, da glede na izbrano področje predlagani mentor ni najustreznejši, lahko predlaga drugega mentorja. V tem primeru mora novi mentor dati soglasje k mentorstvu in k dispoziciji diplomskega dela.

KŠZ ob potrditvi naslova in dispozicije diplomskega dela lahko imenuje somentorja diplomskega dela.

Referat je dolžan študentu in mentorju, če je imenovan somentor pa tudi njemu, posredovati sklep KŠZ o zavrnitvi, dopolnitvi ali potrditvi naslova diplomskega dela, dispozicije in mentorja.

Študentu, ki mu je bila odobrena dispozicija diplomskega dela, se pošlje Sklep o odobritvi dispozicije in tema diplomskega dela.
V primeru, da sta bili dispozicija in tema diplomskega dela zavrnjeni se po potrebi na drugo obravnavo dispozicije diplomskega dela, povabi mentorja.

Ob tretji zavrnitvi dispozicije in teme diplomskega dela se zamenja mentorja.
13. člen

(zasedanje KŠZ)

KŠZ zaseda v skladu z objavljenim terminskim planom.
IZDELAVA IN PREDLOŽITEV DIPLOMSKEGA DELA

14. člen

(oddaja diplomskega dela)

Kandidat lahko odda diplomsko delo, ko opravi vse izpite in seminarske naloge, predvidene s študijskim programom.
Študent preko sistema VIS odda diplomsko delo v elektronski obliki skupaj s prilogami:

1. Potrdilo o lektoriranju (obrazec O6) ,

2. Izjava o avtorstvu (obrazec O7),

3. Soglasje zavoda, v kolikor je bilo raziskovanje izvedeno v zavodu (obrazec O8).

Tehnična služba Referata preveri ali diplomsko delo ustreza zahtevam, določenim v ustreznih Navodilih za izdelavo in urejanje strokovnih in tehničnih besedil na Alma Mater (tehnični pregled naloge) in pregleda avtentičnost vsebine diplomskega dela s programom za ugotavljanje plagiatorstva ter kandidatu in mentorju poda: Poročilo o tehničnem pregledu in pregledu plagiatorstva (obrazec O5). Pri oddaji zaključnega dela v tehnični pregled priloži tudi obrazec O15 Izjava ob oddaji v tehnični pregled.
Če je diplomsko delo tehnično ustrezno, predsednik KŠZ določi Komisijo za zagovor diplomskega dela (v nadaljevanju Komisija). Komisija se mora 10 dni od imenovanja opredeliti ali je naloga primerna za zagovor ali ne. V primeru, da obstajajo zadržki glede primernosti naloge za zagovor, član Komisije poda KŠZ pisno obrazložitev o pomanjkljivostih. KŠZ o tem obvesti kandidata in mentorja. Po odpravljenih pomanjkljivostih se naloga ponovno pošlje Komisiji. V primeru, da se člani Komisije ne morejo uskladiti pri ocenah o zadržkih glede primernosti naloge za zagovor, KŠZ imenuje novo Komisijo.
V kolikor KŠZ v 10 dnevnem roku po imenovanju ne prejme pisne obrazložitve o zadržkih glede primernosti naloge za zagovor, pomeni, da člani Komisije nimajo zadržkov in je naloga primerna za zagovor.

ma Mater (v kolikor svoj izvod želita tudi mentor in somentor oz. delovni somentor, študent ločeno priskrbi izvod zanju). Tiskani izvodi morajo biti identični elektronski verziji. Izjava o avtorstvu, izjava lektorja ter morebitno soglasje zavoda morajo biti vezani na koncu diplomskega dela. Študenti, ki opravljajo tekom študija Praktično usposabljanje, dostavijo tudi potrdila o uspešno zaključenem praktičnem usposabljanju. Pred zagovorom mora imeti študent poravnane vse finančne obveznosti. V primeru da, somentor in delovni somentor želita izvod diplomskega dela, študent za njiju poskrbi mehko vezana izvoda.
15. člen

(rok oddaje diplomskega dela)

Diplomsko delo mora študent oddati najpozneje v dvanajstih mesecih po potrditvi prijave dispozicije diplomskega dela s strani KŠZ, sicer mora prositi za podaljšanje roka za izdelavo diplomskega dela za nadaljnjih šest mesecev (obrazec O2 - Podaljšanje veljavnosti dispozicije zaključnega dela) najkasneje en mesec pred potekom roka. O podaljšanju odloča KŠZ. Študent prejme Sklep o podaljšanju roka za izdelavo diplomskega dela.

V primeru, da študent po preteku roka ne odda diplomskega dela, se smatra, da je odstopil od prijavljene dispozicije in izbranega mentorja.

Študent lahko odda diplomsko delo, ko je opravil vse študijske obveznosti.
16. člen

(menjava – odstop od teme)

Če študent med izdelovanjem diplomskega dela ugotovi, da ga ne more izdelati oziroma želi spremeniti temo, lahko zaprosi za odstop od odobrenega dela (obrazec O10 – Vloga za zamenjavo naslova zaključnega dela). Utemeljeno prošnjo za odstop obravnavata mentor in KŠZ. 
Če KŠZ odstop od že odobrenega diplomskega dela odobri, sme študent prijaviti novo diplomsko delo. V tem primeru se celoten postopek prijave ponovi. Študent sme samo enkrat prositi za odstop od odobrenega diplomskega dela.

17. člen

(menjava mentorja)

Če študent med izdelovanjem diplomskega dela ugotovi, da sodelovanje z mentorjem ali somentorjem ni več mogoče, pisno zaprosi KŠZ (obrazec O9 - Vloga za zamenjavo mentorja), naj imenuje drugega mentorja ali somentorja. Od mentorstva lahko odstopi tudi mentor ali somentor, če ugotovi, da sodelovanje s študentom ni več mogoče.

O upravičenosti zamenjave odloči KŠZ. V tem primeru se celoten postopek prijave dispozicije diplomskega dela ponovi. Med izdelovanjem diplomskega dela je možna največ ena menjava mentorja ali somentorja.

18. člen

(kršitve v postopku priprave diplomskega dela)

V primeru neustreznega navajanja virov, plagiatorstva in drugih kršitev v postopku za pripravo diplomskega dela, se uporabljata Pravilnik o disciplinski odgovornosti na Alma Mater ter Pravilnik o preverjanju in ocenjevanju znanja na Akademiji za ples.

ZAGOVOR DIPLOMSKEGA DELA

19. člen 
(zagovor diplomskega dela)

Študent zagovarja diplomsko delo pred Komisijo, katero imenuje predsednik KŠZ na predlog mentorja. Sestavljajo jo predsednik in dva člana, od katerih je en član mentor. Komisija je sestavljena iz treh članov, in sicer: predsednika, ki mora biti visokošolski učitelj, mentorja in enega člana, ki je lahko visokošolski sodelavec, visokošolski učitelj ali znanstveni delavec. Mentor ne more biti predsednik Komisije. V primeru, da se člani Komisije ne morejo uskladiti pri ocenah zagovora diplomskega dela, je odločilna odločitev predsednika Komisije.

Senat AMEU - AP lahko odloči, da je pri posameznem študijskem programu komisija za zagovor diplomskega dela prve stopnje lahko sestavljena dvočlanska. V tem primeru je komisija sestavljena iz predsednika in mentorja.
20. člen 
(roki za zagovor)

Datum, kraj in čas zagovora diplomskega dela določijo predsednik in člana Komisije v sodelovanju z Referatom.

Zagovor mora biti praviloma izveden v 30 dneh od dneva, ko je bilo diplomsko delo potrjeno s strani članov Komisije za zagovor.
Referat obvesti predsednika in člane Komisije ter študenta o datumu in času zagovora.

21. člen 
(javnost zagovora)

Zagovor diplomskega dela je javen. Datum, kraj in čas zagovora se objavi preko spletne strani ali socialnih omrežij Alma Mater za širšo javnost. Snemanje zagovora se dovoli po predhodnem soglasju vodstva AMEU - AP, kandidata in članov Komisije.
V primeru, da poslušalci (javnost) zagovora motijo potek zagovora (hrup, sprehajanje, dajanje pripomb, nespoštovanje komisije za zagovor,…). Predsednik komisije za zagovor diplomskega dela odstrani javnost in kandidat nadaljuje zagovor pred komisijo.

V primeru, da prisotni (javnost) ne zapustijo prostora, predsednik komisije prekine zagovor in prestavi zagovor na novi termin brez javnosti.

V zapisnik o zagovoru se zapiše dogajanja na zagovoru in novi datum ter čas zagovora.

Snemanje zagovora se dovoli po predhodnem soglasju vodstva šole, kandidata in članov Komisije.

22. člen

(postopek zagovora diplomskega dela)

Zagovor diplomskega dela poteka v živo na izbrani lokaciji. Vedno se izvede neposredno po predstavitvi umetniškega dela – predstave ali pedagoške ure (na smeri balet), tako da komisija dobi vpogled v celoto diplomskega dela in ga lahko ustrezno ovrednoti. V primeru samo pisne oblike diplomskega dela (na smeri balet) kandidat predstavi svojo teoretično raziskavo.
Zagovor vodi predsednik Komisije. Komisija pred zagovorom na zaprti seji ugotovi, ali so podani vsi pogoji za zagovor in odloči o začetku zagovora.

Zagovor začne predsednik Komisije tako, da najprej predstavi študenta in na podlagi dokumentacije ugotovi, ali je študent opravil vse po diplomskem programu določene študijske obveznosti. V nadaljevanju pojasni študentu postopek zagovora in najavi temo diplomskega dela. Študent predstavi svoje diplomsko delo v času do 15 minut, pri tem pa lahko uporablja različne avdiovizualne pripomočke. Po predstavitvi poda ustno poročilo o diplomskem delu mentor, nato člani Komisije zastavijo študentu vprašanja. Vprašanja posameznih članov Komisije se zapišejo v zapisnik.

V izjemnih primerih se zagovor diplomskega dela lahko izvede tudi na daljavo s pomočjo tehnologije, ki omogoča zvočno in slikovno komuniciranje.

O zagovoru se piše zapisnik. Priloga k zapisniku so pisna vprašanja, ki so jih člani Komisije pripravili za kandidata.

23. člen

 (ocena diplomskega dela)

Ocena je odvisna od tipa dela, uporabljajo se splošni kriteriji za pisna in ustna dela. 

Vse projekte ocenjuje mentor ob mnenju zunanjega ocenjevalca ali komisije. 

Po zagovoru člani Komisije na zaprti seji ocenijo diplomsko delo in zagovor ter podajo skupno oceno.

Predsednik Komisije razglasi skupno oceno diplomskega dela in razglasi študenta kot diplomanta za določeno področje.

Predsednik Komisije vpiše oceno ter kot zadnji podpiše Zapisnik zagovora diplomskega dela.

Če Komisija meni, da diplomsko delo izpolnjuje pogoje za pohvalo, na zapisnik o zagovoru poda predlog, skupaj s kratko obrazložitvijo.

OCENJEVANJE DIPLOMSKEGA DELA

24. člen 
(ocenjevalna lestvica)

Diplomsko delo se oceni v razmerju:

· 40 % – pisni del diplomske naloge

· 40 % – umetniško delo (plesna predstava) ali pedagoška ura (na smeri balet)

· 20 % – ustni zagovor

V primeru ko je diplomsko delo samo v pisni obliki (smer balet) se oceni v razmerju: 

· 80%  - pisni del diplomske naloge  

· 20% ustni zagovor
Komisija oceni diplomsko delo in zagovor po ocenjevalni lestvici z oceno od odlično (10) do nezadostno (5). Končna ocena je povprečje delnih ocen iz prvega in drugega odstavka tega člena.
Pri ocenjevanju diplomskega dela se upošteva: kakovost umetniškega dela (plesne predstave) ali pedagoškega dela (učne ure) in pisnega dela, njuno smiselno in spretno povezovanje v celoto, težavnost obravnavane teme ali problema ter uspešnost uporabe pridobljenega znanja pri reševanju problema tako v umetniškem ali pedagoškem kot teoretičnem delu, ustvarjalni prispevek študenta, uporabno vrednost ugotovitev za organizacijo, kakovost odgovorov na zastavljena vprašanja. Na končno oceno vpliva tudi morebitna predhodna vrnitev dispozicije ali dela s strani mentorja ali KŠZ v dopolnitev ali popravek.
Če je ocena diplomskega dela negativna, lahko študent še enkrat ponovi postopek oddaje diplomskega dela z istim naslovom in istim mentorjem, vendar najkasneje v šestih mesecih od seznanitve študenta z oceno. V istem roku lahko študent KŠZ obvesti, da od diplomskega dela odstopa in postopek prijave diplomske dela ponovi z novim naslovom in novim mentorjem. Če študent prejme negativno oceno dvakrat, se ga izpiše iz AMEU - AP.

Če se pri zagovoru v diplomskem delu ugotovijo pomanjkljivosti, lahko predsednik Komisije zagovor izpelje do konca in od študenta zahteva, da delo dopolni oziroma odpravi napake. Zahtevane spremembe zapiše v zapisnik zagovora. Popravljeno diplomsko delo študent odda v elektronski obliki v 30 dneh po zagovoru. Predsednik Komisije v 30 dneh po prejetju popravljenega diplomskega dela pregleda popravke in dopolni Zapisnik zagovora diplomskega dela). Če študent popravljenega diplomskega dela ne odda v predpisanem roku ali če predsednik Komisije oceni, da napake niso bile odpravljene, se zagovor razveljavi in diplomsko delo oceni z oceno nezadostno (5).

Predsednik Komisije odda zapisnik zagovora v referat.

25. člen 

(ponovitev zagovora diplomskega dela)

 Če je končna ocena diplomskega dela nezadostna (5), lahko študent še enkrat pristopi k zagovoru istega dela.  

 Če je končna ocena diplomskega dela tudi po vnovičnem zagovoru nezadostna (5), se celoten postopek prijave diplomskega dela lahko ponovi še enkrat.  

26. člen
(ugovor zoper oceno diplomskega dela) 

 Če se študent ne strinja z oceno, lahko zoper njo ugovarja. Za vložitev in odločanje o ugovoru se smiselno uporabljajo določbe tega pravilnika, ki urejajo ugovor zoper oceno. 

27. člen 
(potrdilo o pristnosti diplomskega dela) 

 Študent lahko na lastno željo zaprosi Referat za izdajo potrdila o pristnosti diplomskega dela na podlagi pregleda diplomskega dela s programom za preverjanje plagiatorstva najkasneje v roku petnajstih (15) dni po opravljenem zagovoru. Storitev je plačljiva in objavljena v ceniku AMEU - AP.  

POSTOPEK ODDAJE ELEKTRONSKE OBLIKE ZAKLJUČNEGA DELA ŠTUDIJA

28. člen

(oddaja zaključnega dela)

Študent je dolžan pred zagovorom oddati končno verzijo zaključnega dela v elektronski obliki za objavo v VIS in posledično v Repozitorij Alma Mater oz. bazo Cobiss. Podrobnosti urejajo Navodila za izdelavo in urejanje strokovnih in znanstvenih besedil na Alma Mater. Študent hkrati odda v Referat tiskano verzijo zaključnega dela. Pri oddaji tiskane oblike zaključnega dela v pristojnem referatu preverijo, če sta izjava o avtorstvu zaključnega dela in izjava o istovetnosti tiskane in elektronske oblike zaključnega dela študija vezani v zaključno delo in če je delo ustrezno oddano v elektronski obliki v Repozitorij Alma Mater oz. bazo Cobiss.
Vsebina zaključnega dela je lahko zgolj izjemoma začasno nedostopna zaradi naslednjih razlogov: 

· zaščite poslovnih skrivnosti, 

· zaščite rezultatov zaradi uveljavljanja pravic intelektualne lastnine, 

· zagotavljanja varnosti ljudi in narave, 

· varovanja tajnih podatkov.
Mentor in študent pisno prošnjo za odobritev začasne nedostopnosti zaključnega dela pred oddajo tiskane in elektronske oblike dela naslovita predstojnika ali vodjo smeri študijskega programa. Prošnja mora vsebovati utemeljitev razloga za začasno nedostopnost vsebine zaključnega dela in predlog glede trajanja začasne nedostopnosti. Prošnji morajo biti priložena tudi ustrezna dokazila.

Predstojnik ali vodja smeri študijskega programa lahko prošnji ugodi in izda sklep o začasni nedostopnosti vsebine zaključnega dela s katerim določi trajanje začasne nedostopnosti, ki pa ne sme biti daljše od 3 let od zagovora. V primeru, da prošnji ne ugodi, izda sklep o zavrnitvi.
ZAČASNO POTRDILO O KONČANEM DIPLOMSKEM ŠTUDIJU IN PODELITEV DIPLOM

29. člen

(potrdilo o končanem študiju)

Po uspešnem zagovoru diplomskega dela Referat vpiše oceno v elektronski indeks, študentu pa izda potrdilo o končanem študiju na dodiplomskem programu, ki nadomešča izvirnik diplomske listine do njene svečane podelitve.

Kot datum pridobitve naziva diplomant se šteje datum zagovora diplomskega dela.

30. člen

(odvzem strokovnega naziva)

Strokovni naziv se lahko odvzame, če se ugotovi, da diplomsko delo ni rezultat kandidatovega lastnega dela, če študent tuje besedilo ali delo predstavlja kot svoje ali v primerih drugih hujših kršitev. O odvzemu strokovnega naziva odloča Senat na podlagi Pravilnika o disciplinski odgovornosti študentov.

31. člen
(izredni zaključek študija)

Če študent KŠZ tretjič predloži dispozicijo ali diplomsko delo, ki ni primerno za potrditev, lahko KŠZ predlaga Senatu Sklep o zaključku študija. V primeru izrednega zaključka študija se študenta izpiše in se mu izda potrdilo o opravljenih študijskih obveznostih.

EVIDENCE O DIPLOMSKIH DELIH

32. člen 
(evidence o diplomskih delih in diplomantu)

AMEU - AP oblikuje zbirko podatkov o svojih diplomantih kot evidenco izstavljenih diplomskih listinah (knjiga diplomantov).

Zbirka podatkov vsebuje:

1. ime in priimek diplomanta,

2. datum rojstva diplomanta,

3. naslov diplomskega dela,

4. datum zagovora diplomske dela,

5. skupno oceno diplomskega dela ter povprečno oceno izpitov,

6. zaključen študijski program,

7. podeljeni strokovni naslov,

8. vpisno številko.
PREHODNE IN KONČNE DOLOČBE

33. člen

Za avtorstvo in soavtorstvo diplomskega dela ter pravice in dolžnosti, ki iz tega izhajajo, se smiselno uporabljajo določila Zakona o avtorskih in sorodnih pravicah, Ur. l. RS, št. 9/2001, 30/2001, 85/2001 Skl.US: U-I-149/98-36, 43/2004, 58/2004 Odl.US: U-I-200/02-12, 94/2004-UPB1, 17/2006, 44/2006-UPB2, 139/2006, 16/2007-UPB3, 68/2008, UL 85/2012.

Obrazci in priloge, ki se uporabijo v postopku priprave diplomskega dela, se nahajajo na VIS-u.

Določbe tega pravilnika tolmači Senat AMEU - AP. Spremembe in dopolnitve tega pravilnika sprejema Senat AMEU - AP.

34. člen

Sestavni del tega pravilnika so:

· IZJAVA somentorja diplomskega dela v primeru, da somentor ni habilitiran na Akademiji za ples

· Smernice za mentorje in somentorje pri pripravi diplomskega dela,

· Smernice za študente: Priprava na mentorski proces pri diplomskem delu,

· Navodila za izdelavo in urejanje strokovnih in znanstvenih besedil na Alma Mater, ki natančno določajo metodološka in oblikovna pravila za pisanje diplomskega dela.«

· Obrazec O1: Prijava dispozicije zaključnega dela

· Obrazec O2: Podaljšanje veljavnosti dispozicije zaključnega dela

· Obrazec O3: Prijava zaključnega dela

· Obrazec O4: Prijava za zagovor zaključnega dela

· Obrazec O5: Tehnični pregled in pregled plagiatorstva

· Obrazec O6: Potrdilo o lektoriranju

· Obrazec O7: Izjava o avtorstvu

· Obrazec O8: Prošnja za pridobitev soglasja zavoda za raziskovanje

· Obrazec O9: Vloga za zamenjavo mentorja

· Obrazec O10: Vloga za zamenjavo naslova zaključnega dela
· Obrazec O12: Vloga za odstop od mentorstva zaključnega dela
· Obrazec O15: Izjava ob oddaji v tehnični pregled

Sestavni del tega pravilnika so Navodila za izdelavo in urejanje strokovnih in znanstvenih besedil na Alma Mater, ki natančno določajo metodološka in oblikovna pravila za pisanje diplomskega dela.

35. člen

Pravilnik začne veljati z dnem, ko ga sprejme Senat AMEU - AP in se objavi v spletnem okolju Alma Mater.

36. člen

Spremembe in dopolnitve in čistopis Pravilnika o diplomskem delu AMEU - Akademije za ples so sprejeti na 8. seji senata dne 26.01. 2023.

Čistopis Pravilnika o diplomskem delu AMEU - Akademije za ples začne veljati naslednji dan po sprejemu na seji senata akademije. 

Čistopis Pravilnika o diplomskem delu AMEU - Akademije za ples se objavi na spletni strani akademije.
37. člen

Spremembe in dopolnitve in čistopis Pravilnika o diplomskem delu AMEU - Akademije za ples so sprejeti na  2. seji senata dne 25.05. 2026.

Čistopis Pravilnika o diplomskem delu AMEU - Akademije za ples začne veljati naslednji dan po sprejemu na seji senata akademije. 

Čistopis Pravilnika o diplomskem delu AMEU - Akademije za ples se objavi na spletni strani akademije.
Ljubljana, 25. 05. 2026  





Predsednik senata 
         Prof. dr. Svebor Sečak
           Dekan AMEU - AP
Priloge:

· Obrazec O1: Prijava dispozicije zaključnega dela

· Obrazec O2: Podaljšanje veljavnosti dispozicije zaključnega dela

· Obrazec O3: Prijava zaključnega dela

· Obrazec O4: Prijava za zagovor zaključnega dela

· Obrazec O5: Tehnični pregled in pregled plagiatorstva

· Obrazec O6: Potrdilo o lektoriranju

· Obrazec O7: Izjava o avtorstvu

· Obrazec O8: Prošnja za pridobitev soglasja zavoda za raziskovanje

· Obrazec O9: Vloga za zamenjavo mentorja

· Obrazec O10: Vloga za zamenjavo naslova zaključnega dela
· Obrazec O12: Vloga za odstop od mentorstva zaključnega dela

· Obrazec O15: Izjava ob oddaji v tehnični pregled

